Kriittisessä tilassa oleva vauva on sairaalahoidossa.

Tämä nukke kuuli nelivuotiaalle raiskauksen uhrille. EPA

Kahdeksan kuukauden ikäinen vauva raiskattiin sunnuntaina kotonaan Delhissä. Raiskaaja on tyttövauvan 28-vuotias serkku, joka on nyt pidätetty. Serkku voidaan tuomita teostaan elinkautiseen vankeuteen.

Työstä kotiin palanneet vanhemmat löysivät lapsensa sunnuntaina veren peittämänä sängystään ja veivät lapsen kiireesti sairaalahoitoon. Vakavia vammoja sisäelimiinsä raiskauksessa saaneelle lapselle tehtiin kolme tuntia kestänyt leikkaus.

Tytön luona sairaalassa maanantaina illalla vieraillut Delhin naiskomission johtaja Swatu Maliwal kuvaili lapsen vammoja kauhistuttaviksi.

- Hänen riipaiseva itkunsa kuului sairaalan teho-osastolla. Hänellä on hirvittäviä vammoja sisäelimissä, Maliwal tviittasi.

- Mitä tehdä? Miten Delhi pystyy nukkumaan, kun kahdeksan kuukauden ikäinen lapsi raiskataan raa ' asti pääkaupungissamme. Onko meistä tullut niin tunteettomia vai olemmeko yksinkertaisesti hyväksyneet tämän kohtaloksemme, Maliwal kysyi toisessa tviitissään.

Maliwal esitti myös suoran vetoomuksen pääministeri Narendra Modille ja vaati ankarampia rangaistuksia sekä lisää resursseja poliisille Intian tyttöjen suojelemiseksi.

Raiskausten määrä kasvaa

Sukupuolisen väkivallan tutkinta on lisääntynyt Intiassa vuonna 2012 tehdyn 23-vuotiaan naisopiskelijan joukkoraiskauksen jälkeen. Nainen kuoli raiskauksessa saamiinsa vammoihin.

Intiassa järjestettiin tapauksen jälkeen mielenosoituksia useiden päivien ajan ja hallitus joutui tiukentamaan raiskauksia koskevia rangaistuksia. Raiskauksesta voidaan nyt tuomita jopa kuolemaan.

Naisiin ja lapsiin kohdistuvat väkivaltaiset hyökkäykset eivät näytä vähentyvän. Intian valtiollisten rikostilastojen mukaan vuonna 2016 maassa raportoitiin 19 765 lapsen raiskausta, kun vuonna 2015 määrä oli 10 854.

Pari vuotta sitten Intiaa kuohutti 11 kuukauden ikäisen lapsen sieppaus ja raiskaus. Naapuri oli siepannut lapsen äidin nukkuessa ja raiskannut lasta kahden tunnin ajan.

Lähteet: BBC, AFP